Έγκον Κρεντς

Ο Έγκον Ρούντι Ερνστ Κρεντς (Egon Rudi Ernst Krenz, 19 Μαρτίου 1937) είναι Γερμανός πρώην πολιτικός του Ενιαίου Σοσιαλιστικού Κόμματος Γερμανίας (ΕΣΚΓ). Από τις 18 Οκτωβρίου του 1989 μέχρι τις 6 Δεκεμβρίου του 1989 ήταν Γενικός Γραμματέας του ΕΣΚΓ και Πρόεδρος του Κρατικού Συμβουλίου της Λαοκρατικής Δημοκρατίας της Γερμανίας, διαδεχόμενος τον Έριχ Χόνεκερ. Στον εναρκτήριο λόγο για την ανάληψη των καθηκόντων του εισήγαγε στη ΛΔΓ τον όρο "Στροφή" ("Wende"), ο οποίος μέχρι σήμερα, κυρίως λόγω της προέλευσής του, θεωρείται αμφιλεγόμενος. Στις δίκες που διεξήχθησαν το 1997 για τους συνοριοφύλακες του Τείχους του Βερολίνου, ο Κρεντς καταδικάστηκε σε εξίμισι χρόνια για δολοφονικούς πυροβολισμούς. Το 2003 αφέθηκε ελεύθερος.

Παραπομπές

Κατηγορία:Γερμανοί πολιτικοί
Κατηγορία:Πολιτικοί της Ανατολικής Γερμανίας